ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 9739 din 09.02.2023

**Referat de aprobare**

**privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri**

În cadrul ședinței din data 08.02.2023 a Comisiei  de specialitate pentru repartizarea spațiilor cu altă destinație decât aceea de locuințe, numită prin HCL nr. 10/2020 s-a analizat referatul întocmit de către Serviciul activități culturale, sportive, de tineret și locativ cu privire la soluționarea unor probleme privind spațiile cu altă destinație decât aceea de locuințe, aflate în administrarea S.C. Locativ. S.A. Astfel, Comisia a propus prelungirea contractelor de închiriere pe o perioadă de 6 luni pentru toți beneficiarii, a căror contracte de închirere/comodat vor expira în perioada 01.03.-01.04.2023 și care au solicitat acest lucru și au depus rapoartele de activitate, în acest sens.

De asemenea, Comisia a fost de acord cu schimbul de birouri dintre Direcția Poliția Locală și Cuvântul Liber, spații aflate în clădirea situată în str. Gh. Doja, nr. 9, precum și repartizarea spațiului disponibil situat în P-ța Trandafirilor, nr. 42 conform listei de priorități pentru Ong-uri.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă :-referat nr. 6481/31.01.2023

- proces -verbal nr. 9035/08.02.2023

**Aviz favorabil al Aviz favorabil al**

**D.A.S.C.P.C DJCAAPL**

Director ex. adj. Director

Blaga-Zătreanu Cosmin Buculei Dianora

Întocmit/redactat,

Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

**Primar,**

**Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2023**

**privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri**

***Consiliul local al municipiului Târgu Mureș, întrunit în şedinţă ordinară de lucru***, **Având în vedere**:

* Referatul de aprobare nr. 9739 din 09.02.2023 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind aprobarea prelungirii unor contracte de închiriere/comodat pentru spaţiile cu altă destinaţie decât aceea de locuinţe, repartizarea unui spațiu aflat în proprietatea municipalităţii și administrat de S.C. LOCATIV S.A., precum și aprobarea unui schimb de birouri;
* Având avizul comisiei instituită prin HCLM nr. 10/09.11 2020, renumerotată prin HCLM nr. 242/2020 cu nr. 189/09.11.2020, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr. 9035/08.02.2023, întocmit în acest sens ;
* Avizul Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

**În conformitate cu prevederile:**

* art. 49 alin.(1), lit. „a” din Ordonanței nr. 26/2000 cu privire la asociaţii şi fundaţii, Legea partidelor politice nr. 14/2003, art. 26 alin (1), alin. (2), alin (3), alin. (4) din Legea 334/2006 privind finanțarea partidelor politice, ale art. 5, alin. (1) lit. ”k” din Legea 341/2004 a recunoştinţei pentru victoria Revoluţiei Române din Decembrie 1989, pentru revolta muncitorească anticomunistă de la Braşov din noiembrie 1987 şi pentru revolta muncitorească anticomunistă din Valea Jiului - Lupeni - august 1977 și a HCLM nr. 10/2020,
* Legii nr. 24/2000 privind normele de tehnică legislativă pentru elaborarea actelor normative republicată.
* art. 75, alin. (1), alin. (2) art. 129 alin.(1), alin. (2) lit. „c” și „d”, alin. (6) lit. „b”, „d”, alin. (7) lit. „q”, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art. 1.** Se aprobă prelungirea unor contracte de închiriere pentru spaţiile cu altă destinaţie decât aceea de locuinţe, astfel:

-în favoarea Asociației SMARTSTUDENT pentru spațiul în suprafață de 71,95 mp, situat în P-ța Trandafirilor, nr. 38, sp.5, pe o perioadă de 6 luni;

- în favoarea Asociaţiei Secretarilor pentru spațiul în suprafaţă de 12,75 mp, situat în str. Tușnad, nr. 5, sp. 4, pe o perioadă de 6 luni;

-în favoarea Asociației Casa de Ajutor Reciproc a Pensionarilor pentru spaţiul în suprafaţă de 224,83 mp, situat în str. Bolyai, nr. 36, pe o perioadă de 6 luni;

- în favoarea Asociaţiei Nevăzătorilor din România pentru spațiile în suprafaţă de 27,66 mp + 43,09 mp (pivniță), situate în str. Bolyai nr. 36, pe o perioadă de 6 luni;

- în favoarea Asociaţiei Surzilor pentru spațiul spaţiului în suprafaţă de 56,02 mp, situat în str. Bolyai nr. 36, pentru o perioadă de 6 luni.

**Art.2**. Se aprobă prelungirea unor contracte de comodat pentru spaţiile cu altă destinaţie decât aceea de locuinţe, astfel:

* în favoarea Asociaţiei Nevăzătorilor din România pentru spaţiul în suprafaţă de 74,24 mp, situat în str. Bolyai, nr. 36, pe o perioadă de 6 luni;

-în favoarea Asociaţiei Surzilor, Filiala Târgu Mureș pentru spaţiul în suprafaţă de 108,81 mp, situat în str. Bolyai, nr. 36, pe o perioadă de 6 luni.

**Art.3.** Se aprobă repartizarea spațiului în suprafață de 3,92 mp ( terasă 20,00mp) situat în P-ța Trandafirilor, nr. 42, în favoarea Asociației Parapács Egyesület, pe o perioadă de 6 luni cu posibilitate de prelungire.

**Art.4**.Se aprobă efectuarea unui schimb de birouri între Direcția Poliția Locală care folosește biroul 57, în suprafață de 22,30 mp, situat în str. Gh. Doja, nr. 9 și SC Cuvântul Liber care folosește biroul 59, în suprafață de 36,50 mp, situat în str. Gh. Doja, nr. 9.

**Art.5.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.6.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.7.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

**Secretarul general al Municipiului Târgu Mureş,**

**Bordi Kinga**